EkBass/fiwiki-20250220-pages-articles huggingface dataset:
Polvijärven Pyhän Johannes Kastajan kirkko

Polvijärven Pyhän Johannes Kastajan kirkko, eli Polvijärven ortodoksinen kirkko on Polvijärven kirkonkylässä sijaitseva ortodoksinen kirkko. Se rakennettiin ensimmäisen, vuonna 1902 valmistuneen ja jo 1909 palaneen aiemman kirkon paikalle. Uuden kirkkorakennuksen suunnitteli sortavalalaissyntyinen rakennusmestari tai arkkitehti Ivan Kanninen. Varat rakennukseen kerättiin seudun ortodokseilta, ja osan lahjoitti tsaari, Suomen suuriruhtinas Nikolai II. Kirkon vihki 26. heinäkuuta 1914 arkkipiispa Sergei. thumb|left|Kirkko tammikuussa 2015. Nykyään kirkko toimii ortodoksisen kirkon Kuopion ja Karjalan hiippakunnan, Taipaleen ortodoksisen seurakunnan Polvijärven alueen pyhäkkönä. Kirkon temppelijuhlaa eli praasniekkaa vietetään 24. kesäkuuta. == Lähteet == ==Aiheesta muualla== *Praasniekat (ortodoksinenkulttuurikeskus.fi) Luokka:Polvijärven rakennukset ja rakennelmat Luokka:Suomen ortodoksiset kirkkorakennukset Luokka:Kuopion ja Karjalan hiippakunta Luokka:Suomen puukirkot Luokka:Pohjois-Karjalan kirkkorakennukset Luokka:Polvijärven nähtävyydet
Diego Hurtado de Mendoza

Diego Hurtado de Mendoza (1503–1575) oli espanjalainen humanisti, runoilija, historioitsija ja valtiomies. Hän oppi klassiset kielet ja arabian kielen, opiskeli Salamancassa filosofiaa ja valtiotieteitä. Hän matkusteli Italiassa tiedonhaluisena humanistina ja nuorena soturina, taisteli Pavian edustalla ja sai Kaarle V:ltä valtiollisia luottamustoimia, oli lähettiläänä Venetsiassa 1532–1537, Roomassa 1547–1551. Hän joutui 1563 Filip II:n epäsuosioon ja vietti loppuikänsä tiluksillaan Granadassa, humanistisissa ja kirjallisissa harrastuksissa.Mendoza, Diego Hurtado de, Tietosanakirja osa 6, palsta 284, Tietosanakirja Osakeyhtiö 1913 Italian renessanssista vaikutteita saanut Mendoza johti espanjalaisen runo- ja proosatyylin uusille urille. Mendozan pääteos on suurpiirteinen Historia de la guerra de Granada (Moriskojen kapina 1568), joka on tuottanut hänelle kunnianimen Espanjan Sallustius. Mendozan runoelmat (sonetteja, canzoneja, eklogeja ja epistoloita), on koottu nimellä Obras poeticas. Tyyliltään eloisa ja luonteva veijariromaani Vida de Lazarillo de Tormes sitä vastoin tuskin lienee hänen tekemänsä, kuten aikaisemmin yleensä on oletettu. ==Suomennettu tuotanto== * Lazarillon kirjavat vaiheet: romaani (La vida de Lazarillo de Tormes) ; kuvittanut Bernard Roy. Hämeenlinna: Karisto 1933. Sarja: Kariston klassillinen kirjasto, 49. == Lähteet == ==Aiheesta muualla== Luokka:Espanjalaiset kirjailijat Luokka:Espanjalaiset historioitsijat Luokka:Espanjalaiset poliitikot Luokka:Vuonna 1503 syntyneet Luokka:Vuonna 1575 kuolleet
Katsina

Katsina on paikallishallintoalue ja Katsinan osavaltion pääkaupunki Nigerian pohjoisosassa. Paikallishallintoalueella on 429 400 asukasta (vuonna 2016, arvio). Nigerian ja Nigerin alueella sijainnut Katsina oli yksi Keski-Sudanin hausavaltioista. Se lienee syntynyt viimeistään 1100–1200-luvulla. Katsina kuului 1500-luvun alussa Songhain valtapiiriin ja taisteli sen jälkeen Kanon kanssa hausamaan johtoasemasta. Sen mahti saavutti huippunsa 1700-luvulla. Pyhää sotaa käynyt fulbe Umaru Dallaji valtasi Katsinan vuonna 1807 ja siitä tuli osa Sokoton kalifaattia. Britit liittivät alueen Katsinan emiraattina Pohjois-Nigerian protektoraattiin 1900-luvun alussa. ==Lähteet== == Aiheesta muualla == Luokka:Afrikan entiset valtiot Luokka:Nigerian kaupungit
TTT-Klubi

TTT-Klubi on vuonna 2011 avattu Tampereen Työväen Teatterin ravintolanäyttämö. Se sijaitsee Hämeenpuistossa Tampereen työväentalossa. TTT-Klubin sisustuksen on suunnitellut lavastaja Hannu Lindholm, joka otti lähtökohdakseen 1920- ja 30-lukujen kabareen. TTT-Klubin miljöön on kuvailtu muistuttavan myös eurooppalaisten suurkaupunkien perinteisiä jazzklubeja. __TOC__ TTT-Klubin katsomoon mahtuu 240 hengen istuva yleisö. Kaikilta istuimilta on esteetön näkymä lavalle. Katsomo ja näyttämö ravintolapalveluineen sijaitsevat toisessa kerroksessa. Sisäänkäynti, vaatesäilytys ja wc-tilat sijaitsevat katutasossa ensimmäisessä kerroksessa. Ohjelmisto TTT-Klubilla muodostuu näytelmistä, elävän musiikin esityksistä sekä stand up -illoista. Ravintola on avoinna ainoastaan esitysten yhteydessä. === Avajaisohjelmisto === TTT-Klubin avajaisensi-iltana 5.10.2011 nähtiin pienoismusikaali 5 vuoden rakkaus, ohjaus Tuomas Parkkinen. Ensimmäisenä toimintavuotena esitettiin myös mm. Niskavuoren Aarnet -revyytä, jonka rooleissa olivat Ilpo Hakala, Jukka Leisti ja Pate Mustajärvi. Useiden vuosien ajan TTT-Klubin ohjelmistossa on säilynyt Luolamies (näytelmä) esittäjänään Riku Suokas. == Lähteet == == Aiheesta muualla == * TTT-Klubin kotisivut * TTT-Klubi on pala Berliiniä Tampereella Tamperelainen 18.4.2020 * TTT-Klubi tuo laatujazzia kaupunkiin Aamulehti 9.2.2016 * TTT-Klubilla otetaan erä totuuspainia Aamulehti 19.11.2015 * TTT- Klubi esittelee nuoren laulun voimaa Lost in Music -festivaalilla Riffi-lehti 7.10.2014 Luokka:Suomen teatteri
RTX Corporation

RTX Corporation (aiemmin Raytheon Technologies Corporation) on yhdysvaltalainen monikansallinen yritys, joka perustettiin 3. huhtikuuta 2020. RTX on tulojen ja markkina-arvon perusteella yksi maailman suurimmista avaruustekniikan ja puolustusteollisuuden yhtiöistä. Yhtiö perustettiin huhtikuussa 2020, kun Raytheon sulautui United Technologies Corporationin kanssa. Yhtiö uudelleenorganisoi ja -brändäsi itsensä RTX Corporationiksi vuonna 2023. == Liiketoimintayksiköt == Raytheon Technologiesin liiketoimintayksiköt: * Collins Aerospace Systems * Pratt & Whitney * Raytheon Intelligence & Space * Raytheon Missiles & Defense == Lähteet == == Aiheesta muualla == * Viralliset verkkosivut Luokka:Yhdysvaltalaiset avaruustekniikkayhtiöt Luokka:Yhdysvaltalaiset aseteollisuusyritykset Luokka:Yhdysvaltalaiset elektroniikkayhtiöt Luokka:Sotateollinen kompleksi Luokka:Raytheon
Gaharupuut

Gaharupuut (Gyrinops) on näsiäkasvien (Thymelaeaceae) heimoon kuuluva kasvisuku. Sukuun kuuluu yhdeksän lajia. == Lajeja == * Gyrinops caudata * Gyrinops decipiens * Gyrinops ledermannii * Gyrinops moluccana * Gyrinops podocarpa * Gyrinops salicifolia * Gyrinops versteegii * Gyrinops vidalii * Gyrinops walla == Lähteet == == Aiheesta muualla == * Finto: Kassu – Kasvien suomenkieliset nimet: Gyrinops Luokka:Näsiäkasvit
Tihkupensaat

Tihkupensaat (Dirca) on näsiäkasvien heimoon kuuluva pieni kasvisuku. Sukuun kuuluu neljä lajia. == Lajeja == * Dirca decipiens * Dirca mexicana * Dirca occidentalis * Dirca palustris – vasutihkupensas == Lähteet == Luokka:Näsiäkasvit
Kukiya

Kukiya on songhaivaltakunnan historiaan liittyvä paikkakunta Nigerjoen rannalla nykyisessä Malissa. Kukiya mainitaan historiallisissa lähteissä Gaoa edeltäneenä songhaivaltakunnan pääkaupunkina, Sunni-hallitsijasuvun lähtöpaikkana sekä myöhempien askioiden kruunajaispaikkana ja residenssinä. Se on paikallistettu Nigerjoen vasemmalle rannalle nykyisen Ouattagounan kunnan Bentian kylään. Bentia sijaitsee jokiliikenteen estävien Fafan ja Labbézangan koskien yläpuolella. Sijaintinsa takia sen uskotaan olleen etelään suuntautuneen kaupankäynnin välityspaikka, jossa tavarat siirrettiin kanooteista maakuljetukseen. Arkeologisessa kartoituksessa Bentiasta on havaittu kolme kaupunkimaista ja useita maaseutumaisia asuinpaikkoja, raudantuotantopaikkoja ja kolme islamilaista hautausmaata. Niistä on löydetty keramiikkaa, lasia ja helmiä. Löytöjen perusteella varhaisin asutus sijoittuu ajanlaskun alun molemmin puolin ja kaupunkimaiset asutukset 1000-luvun vaihteesta 1500-luvulle. Alueella ei ole tehty systemaattisia arkeologisia kaivauksia. Songhaivaltakunnan historiasta kertova kronikka Tarikh al-Sudan kuvaa Kukiyaa ”pakanuuden keskukseksi”. Sen muslimiasutuksesta todistavat Bentian hautausmaiden arabiankielisin kirjoituksin varustetut hautakivet, jotka on ajoitettu 1200–1400-luvuille. Samanlaisia hautakiviä on löydetty Gaosta ja sen lähellä sijaitsevasta Saneysta. Kukiyan poliittinen ja kaupallinen merkitys tarkentunee tulevissa arkeologisissa tutkimuksissa. ==Lähteet== Luokka:Ansongon piiri Luokka:Songhaivaltakunta
Kaku järv

Kaku järv on Virossa Võrumaalla Rõugen kunnan Kakun kylässä sijaitseva padottu järviallas. == Maantietoa == Patojärvi on 370 metriä pitkä ja 120 metriä leveä. Sen pinta-ala on 2,3 hehtaaria, joka sisältää pinta-alaltaan 10 aarin saaren. Pato sijaitsee järven pohjoispäässä ja sen yhteydessä on toiminut ensin vesimylly ja sitten pieni sähköä tuottava vesivoimala. Järven poikki on rakennettu pengertie, jonka itäpää katkeaa sillaksi. Penger jakaa järven kahteen järvialtaaseen, jonka pohjoisosassa sijaitsee saari ja eteläosassa on verrattain matalaa. Eteläosassa kasvaa runsaasti vesikasvillisuutta. Järvi alkaa Võrun ja Valgan väliseltä maantieltä, jonka Rõuge jõgi alittaa. Järven itäpuolen ympäristö on metsämaata ja länsipuoli laaja peltoaukea. Järvellä on asutusta kahden tilan verran ja sen ympärysmitta on 1,1 kilometriä. == Luontoarvoja == Järvi sijaitsee viime jääkauden loppuvaiheessa syntyneessä jäätikköjokilaaksossa (), joka on järven ympäristössä suhteellisen matala. Laaksosta tuleva Rõuge jõgi liittää sen ekologisesti yläpuolella sijaitsevaan Rõugen järvialueen järviketjuun, vaikka se ei siihen kuulu. == Historiaa == Viimeisimmän vesimyllyyn liittyvä rakennus on vuodelta 1874. Se oli suorakulmion muotoinen ja korkeaharjainen tako, jonka seinät oli rakennettu kivestä. Vuonna 1984 otetuissa valokuvissa sen katto oli romahtanut, mutta nykyään sen kohdalla on taas asuttu ja rakennuksia. Tarkempia tietoja vesimyllyn toiminnasta ei tässä ole käytettävissä. == Vesistösuhteita == Kaku järv kuuluu Rõuge jõen valuma-alueeseen, koska se on jokeen padottuna samalla sen läpivirtausjärvi. Rõuge jõgi on Võhandu jõen sivujoki. Võhandu jõgi laskee Kuumajärveen, joka on Peipsijärven keskiosan nimi. Peipsijärven alue muodostaa Narvanjoen vesistöalueen keskiosan. Peipsijärven pohjoispäästä alkava laskujoki Narvanjoki jatkaa vesireittiä pohjoiseen päin ja laskee lopuksi Suomenlahteen. == Huomautuksia == == Lähteet == == Aiheesta muualla == * Kaku veski Nursi-Võru tee ääres, Eesti Rahva Muuseum (valokuva) Luokka:Rõuge Luokka:Võrumaan järvet Luokka:Rõuge jõen valuma-alue
Työväentalomuseo

Valtakunnallinen Työväentalomuseo eli entinen Teuron Työväentalo on Riihimäen Peltosaaressa sijaitseva museo. == Historia == === Työväentalon historia 1908–1968 === Tammelan Teuron kylän työväenyhdistys perustettiin vuonna 1906. Työväentalo valmistui vuonna 1908. Hirret saatiin lahjoituksina seudun talollisilta, mutta joitain rakennustarvikkeita jouduttiin ostamaankin. Rakennustyöt tehtiin talkoilla. Talon suunnitteli kirvesmies Heikki Hagqvist. Talo oli kylän ainoa kokoontumispaikka, ja siellä järjestettiin muun muassa tanssi-iltamia ja harjoiteltiin näytelmiä, joita sitten esitettiin talolla. Vuoden mittaan talolla pidettiin kolmet suuret juhlat: kevät-, kesä- ja syysjuhlat, joiden ohjelmassa oli puheita, laulua, näytelmiä, erilaisia ulkopelejä sekä tanssia. Sisällissodan aikana taloa piti hallussaan punakaarti. 1930-luvulla taloa laajennettiin. Siihen tehtiin eteinen, johon kuului sisäänkäynti, narikka ja putka. Näyttämön laajentamistakin suunniteltiin, mutta se jäi toteuttamatta. Muun muassa maaltamuuton seurauksena Teuron työväenyhdistyksen toiminta sammui 1960-luvun mittaan. === Museon historia 1969– === Museo perustettiin 25. lokakuuta 1969Museorakennus - Valtakunnallinen Työväentalomuseo, tyovaentalomuseo.fi, viitattu 12.1.2022 tallentamaan ja esittelemään työväenliikkeen toimintaa.Valtakunnallinen Työväentalomuseo - talo täynnä työväenliikkeen historiaa, tyovaentalomuseo.fi, viitattu 30.7.2020 Vuonna 1969 talo siirrettiin Riihimäelle ilman laajennusosaa. Siirron jälkeen talon pärekatto uusittiin kahdesti, kunnes vuonna 2007 se vaihdettiin vanhan ajan tyyliseksi huopakatoksi. == Rakennus == Taloon kuuluu kuisti, juhlasali näyttämöineen sekä salin toisessa päässä sijaitseva kahvila-puffetti ja keittiö. Sali oli talvisin kylmä, sillä sen lämmitykseen käytetty tiiliuuni ei tahtonut riittää. Vaatenaulakot olivat poikkeuksellisesti eteisen sijaan kahvion puolella, minne ne annettiin salin perällä olevasta luukusta. Epätavanomaista oli myös se, ettei talossa ollut erillistä vahtimestarin asuntoa, vaan vahtimestarit asuivat joko työväentalon läheisyydessä olevissa asunnoissa tai talon keittiössä. == Toiminta == Museota ylläpitää Työväenperinteen Tutkimus ry. Museon näyttelyt koostuvat niin itse rakennuksesta kuin sinne kerätystä aineistosta. Museossa on näyteillä noin 200 suomalaisen työväenliikkeen historiaan liittyvää esinettä.Näyttelyt - Valtakunnallinen Työväentalomuseo, tyovaentalomuseo.fi, viitattu 30.7.2020. Perusnäyttelyn lisäksi museolle kootaan kesäajaksi vaihtuvia näyttelyitä työnväenliikkeen historiasta sen toiminnan eri alueilta. == Lähteet == Luokka:Työväentalot Luokka:Suomen museot Luokka:Riihimäen rakennukset ja rakennelmat Luokka:Riihimäen kulttuuri Luokka:Riihimäen nähtävyydet
Syksyn jälkeen saapuu kevät

Syksyn jälkeen saapuu kevät on vuonna 2020 ensi-iltansa saanut suomalainen draamaelokuva, jonka on käsikirjoittanut ja ohjannut Annika Grof. Elokuva sijoittuu 1940-luvulle uudelleenasutuksen aikaan, ja se on ensimmäinen pitkä suomalainen elokuva, jossa pääkielenä puhutaan livvinkarjalaa. Syksyn jälkeen saapuu kevät -elokuvan Suomen ensi-ilta oli 28. elokuuta 2020. Elokuva sai kuvauksen Jussi-ehdokkuuden 2021, kuvaajana Jarmo Kiuru. ==Rooleissa== == Vastaanotto == Arvostelutähdet Demokraatti Rolf Bamberg Etelä-Suomen Sanomat Jussi Virratvuori Helsingin Sanomat Leena Virtanen Hufvudstadsbladet Krister Uggeldahl Karjalainen Jussi Virratvuori Katso TK Keskipohjanmaa Hannu Björkbacka Keskisuomalainen Me Naiset MK Seiska TK Arvostelut jakautuivat ääripäihin, ja mediassa kiinnostusta herätti etenkin livvinkarjala elokuvan yhtenä kielivalintana. Ohjaaja-käsikirjoittaja Annika Grof sanoo kuitenkin tehneensä elokuvan ensisijaisesti pakolaisuudesta ja siirtolaisuudesta, jotka nousivat myös tuttuina 1940-luvun siirtolaistarinoina keskusteluihin. Pidemmissä analyyseissä elokuvaa on luonnehdittu vahvaksi, vaikuttavaksi ja runolliseksi sekä verrattu muun muassa Rauni Mollbergin Maa on syntinen laulu- ja Milka-elokuviin. Näyttelijöiden roolisuoritukset keräsivät kehuja, varsinkin pääosaa näyttelevä Asta Sveholm. Jussi Virratvuori muun muassa kuvaili Karjalaisessa Sveholmin taiturimaista antautumista roolilleen selittämättömän huikeaksi. ==Lähteet== Luokka:Vuoden 2020 suomalaiset elokuvat Luokka:Suomalaiset draamaelokuvat
Red Bull KTM Factory Racing

Red Bull KTM Factory Racing on itävaltalainen ratamoottoripyöräilytalli, joka kilpailee MotoGP luokassa. Tallin virallinen sponsori on Red Bull. ==Historia== KTM pyöriä oli nähty aiemmin pienemmissä luokissa, mutta virallista tallia ei. Syyskuussa 2014 Pit Beirer julkisti KTM:n osallistuvan MotoGP kauteen 2017. Lokakuussa 2015 KTM RC16 pyörä sai ensi testinsä Itävallassa Red Bull Ringillä Alex Hofmannin ajamana. KTM ajoi myöhemmin lisätestejä Valencia Circuitissa, Circuito de Jerezissä, Brnossa, Misanossa ja Mugellossa. Testejä ajoivat Mika Kallio, Randy De Puniet, Karel Abraham ja Thomas Luthi. Kallio sai virallisen testikuljettajan paikan 27. lokakuuta 2015.Mika Kallio to be KTM's MotoGP™ test rider motogp.com 27.10.2015 Viitattu 30.7.2020 KTM osallistui villilläkortilla MotoGP 2016 kauden Valencian osakilpailuun. Kallio oli ainut kuljettaja, joka ajoi pyörällä sijoittuen aika-ajoissa sijalle 20. Hän joutui kuitenkin keskeyttämään, kun takapyörän tunnistimet hajosi. ===Ensimmäinen kausi 2017=== KTM palkkasi Tech3 Yamahan kuljettajakaksikon Bradley Smithin ja Pol Espargarón. Myös Kallio ajoi kauden aikana muutaman kilpailun ollen parhaimmillaan kymmenes Itävallassa. Espargaró onnistui sijoittumaan parhaiten loppupisteissä ollessaan 17:sta, kun Smith oli 21:n.MotoGP World Standing 2017 motogp.com Viitattu 29.7.2020 Espargaró ajoi KTM:lle parhaimmillaan yhdeksännen sijan Brnossa ja Itävallassa. ==Lähteet== Luokka:Ratamoottoripyöräilytallit
Tauno Aarre

Tauno Juho Armas Aarre (16. elokuuta 1897 Vaasa – 21. kesäkuuta 1941 Lahti) oli suomalainen lakimies, urheilujohtaja ja yritysjohtaja. Vuosina 1940–1941 hän oli Oy Tippaustoimisto Ab:n toimitusjohtaja. Aarre oli koulutukseltaan lakimies. Hän toimi Suomen Hiihtoliiton (SHL) puheenjohtajana 1937–1941. Kansainvälisen hiihtoliiton (FIS) hallituksen jäsen Aarre oli vuosina 1938–1942. Hän toimi vuoden 1938 Lahden MM-hiihtojen järjestelytoimikunnan puheenjohtajana. Siviilitehtävissä Tauno Aarre toimi lakimiehenä ja vuosina 1940–1941 Oy Tippaustoimisto Ab:n (vuodesta 1941 nimellä Veikkaustoimisto) ensimmäisenä toimitusjohtajana. Hän sai potkut Veikkaustoimiston toimitusjohtajan tehtävästä kesäkuussa 1941 vakuutuspetoksen vuoksi. Tapauksen poliisitutkinnan alettua Aarre teki itsemurhan. == Lähteet == * * ===Viitteet=== Luokka:Suomalaiset hiihtourheiluvaikuttajat Luokka:Suomalaiset juristit Luokka:Veikkauksen toimitusjohtajat Luokka:Itsemurhan tehneet Luokka:Vuonna 1897 syntyneet Luokka:Vuonna 1941 kuolleet
Hospital Playlist

Hospital Playlist () on televisioyhtiö tvN:n esittämä eteläkorealainen draamasarja. Sen päärooleissa ovat Jo Jung-suk, Yoo Yeon-seok, Jung Kyung-ho, Kim Dae-myung ja Jeon Mi-do. Suomessa sarja alkoi samanaikaisesti Netflixissä. == Aiheesta muualla == * Viralliset kotisivut Luokka:Eteläkorealaiset draamasarjat Luokka:2020-luvun televisiosarjat Luokka:Eteläkorealaiset sairaalasarjat Luokka:tvN:n televisiosarjat
Íñigo López de Mendoza

Santillanan markiisi, oikea nimi Íñigo López de Mendoza, (1398–1458) oli espanjalais-provencelainen runoilija, rikas ja ylhäissukuinen mies, myös taitava poliitikko, sotapäällikkö sekä tieteen ja taiteen suosija.Mendoza, Inigo Lõpez de, Tietosanakirja osa 6, palsta 284, Tietosanakirja Osakeyhtiö 1913 Lopez de Mendozan runot (canciones, dezires, amorosos, pastorelas, proverbios) saavuttivat aikalaisten ihastuksen. Niissä näkyy suurta Danten ja Petrarcan vaikutusta. Kuuluisimmat hänen teoksistaan ovat Coronación de Mossén Jordi de Sant Jordi, Cornodicta de Ponza (1435), lnfierno de los enamorados, Diálogo de Bias contra fortuna ja Centiloquio. Hänen 42 sonettiaan ovat ensimmäiset tätä runolajia espanjan kielellä. == Lähteet == ==Aiheesta muualla== Luokka:Espanjalaiset kirjailijat Luokka:Markiisit Luokka:Vuonna 1398 syntyneet Luokka:Vuonna 1458 kuolleet
Mohammed Rafi

Mohammed Rafi (24. joulukuuta 1924 Kotla Sultan Singh – 31. heinäkuuta 1980 Bombay) oli intialainen laulaja. Häntä pidetään yhtenä parhaista playback- laulajista hindinkielisessä elokuvateollisuudessa. Hän voitti National Film Awards palkinnon ja kuusi Filmfare Awards -palkintoa. == Palkinnot == * Bengal Film Journalists’ Association Awards ** 1957: Paras mieslaulaja – Tumsa Nahin Dekha ** 1965: Paras mieslaulaja – Dosti ** 1966: Paras mieslaulaja – Arzoo * Filmfare Awards ** 1960: Paras mieslaulaja – ”Chaudhvin Ka Chand Ho” (Chaudhvin Ka Chand) ** 1961: Paras mieslaulaja – ”Teri Pyaari Pyaari Surat Ko” (Sasural) ** 1964: Paras mieslaulaja – ”Chahunga Main Tujhe” (Dosti) ** 1966: Paras mieslaulaja – ”Baharo Phool Barsao” (Suraj) ** 1968: Paras mieslaulaja – ”Dil Ke Jharoke Mein” (Brahmachari) ** 1977: Paras mieslaulaja – ”Kya Hua Tera Wada” (Hum Kisise Kum Naheen) * National Film Awards ** 1977: Paras mieslaulaja – ”Kya Hua Tera Wada” (Hum Kisise Kum Naheen) * Muut palkinnot ** 1967: Padma Shri Intian valtiolta == Lähteet == == Aiheesta muualla == * Luokka:Intialaiset laulajat Luokka:Vuonna 1924 syntyneet Luokka:Vuonna 1980 kuolleet
Askia Ishaq I

Ishaq I (myös Ishaq Ber eli ”suuri”, ? – 25. maaliskuuta 1549 Kukiya) oli songhaivaltakunnan hallitsija eli askia vuosina 1539–1549. Askia-dynastian perustajan Muhammad Turen pojat syrjäyttivät isänsä vuonna 1529Gomez, s. 309–310.. Hallitsijaksi tuli ensin vanhin veli Musa, joka tapettiin vuonna 1531. Häntä seurasi Muhammad Bonkana Kirya, joka syrjäytettiin vuonna 1537. Kolmas veli Ismail kuoli pian isänsä jälkeen vuonna 1539. Hänen jälkeensä hallitsijaksi valittiin Ishaq.Gomez, s. 316–329. Virkamiehenä toiminutGomez, s. 320. Ishaq oli Muhammad Turen ja tämän jalkavaimon Kulthum Bardan poika. Hänen äitinsä oli mahdollisesti tuaregi. Songhaivaltakunnan historian päälähteet Tarikh al-fattaš ja Tarikh al-Sudan arvioivat Ishaqia täysin eri tavoin. Edellisen mukaan hän oli älykäs, oikeamielinen ja syvästi uskonnollinen mies. Jälkimmäinen kuvailee häntä kaikkien pelkäämäksi verenhimoiseksi tappajaksi. Luonnehdinta saattaa osin perustua siihen, että Ishaq riisti suuren määrän kultaa Timbuktun kauppiailta.Gomez, s. 329–330. Marokon ja songhaivaltakunnan suhteet kärjistyivät ensimmäisen kerran Ishaqin aikana. Wattasidi-sulttaani Abu l-Abbas Ahmad lähetti askialle kirjeen, jossa hän vaati Taghazan suolakaivoksia itselleen. Ishaq vastasi karkeasti ja lähetti tuaregit Marokkoon hävittämään Drâajoen laaksoa.Gomez, s. 331. Ishaq sairastui ja kuoli Kukiyassa. Sen jälkeen valtaan nousi hänen veljensä DawudGomez, s. 334–335.. ==Lähteet== * ===Viitteet=== Luokka:Hallitsijat Luokka:Songhaivaltakunta Luokka:Syntymävuosi tuntematon Luokka:Vuonna 1549 kuolleet
Aarre (täsmennyssivu)

Aarre voi tarkoittaa seuraavia asioita: * aarre, kätketty varasto rahaa tai kalleuksia * Aarre, etunimi * Aarre, sarjakuva-albumi * Aarre, suomalainen metsästä, metsätaloudesta ja luonnosta kertova aikakauslehti * Aarre, sukunimenä: ** Aksel Aarre (1880–?), suomalainen punakaartilaispäällikkö ** Artturi Aarre (1887–1922), suomalainen taidemaalari ** Tauno Aarre (1897–1941), suomalainen lakimies, urheilujohtaja ja yritysjohtaja Luokka:Luettelot henkilöistä sukunimen mukaan
Noah Nurmi

Noah Kristian Nurmi (s. 6. helmikuuta 2001 Helsinki) on suomalainen jalkapalloilija, joka pelaa edustaa turkulaista Veikkausliiga-seura FC Interiä. Hän on pelipaikaltaan toppari, joka pystyy pelaamaan myös keskikentällä. == Ura == Nurmi on Vantaan Jalkapalloseuran ja Käpylän Pallon kasvatti. Nurmi onnistui vakuuttamaan tanskalaiset Esbjerg fB:n nuorten joukkuetta vastaan pelatussa ottelussa ja sai vuonna 2018 kaksivuotisen pelaajasopimuksen Esbjergiin. Vuonna 2019 Nurmi ja Esbjerg solmivat jatkosopimuksen vuoteen 2022 saakka. Nurmi debytoi Tanskan pääsarjassa Superliigassa heinäkuussa 2019 FC Midtjyllandia vastaan pelatussa ottelussa. Keväällä 2020 Nurmi siirtyi lainasopimuksella turkulaiseen FC Interiin. Hän pelasi ensimmäisen Veikkausliiga-ottelunsa 1. heinäkuuta Rovaniemen Palloseuraa vastaan. Hän pelasi kauden aikana 14 liigaottelua, joissa yhdeksän kertaa avauskokoonpanossa. Kaudelle 2021 Inter osti Nurmen itselleen. == Lähteet == Luokka:Suomalaiset jalkapalloilijat Luokka:Vuonna 2001 syntyneet Luokka:Elävät henkilöt
Kinahmi (Nilsiä)

Kinahmi on selänne Kuopiossa, Nilsiän keskustan länsipuolella, 4,5 kilometriä siitä ja se on eteläpohjoissuunnassa lähes 10 km pitkä, sen korkein luonnollinen kohta on 313,7 metriä merenpinnan yläpuolella, ja se on Suur- Kuopion korkein kohta ja Järvi-Suomen toiseksi korkein kohta, korkein on Rautavaaran Maaselänmäki, 318 metriä merenpinnan yläpuolella. Pääosa Kinahmin kallioselänteestä on kivilajiltaan kvartsiittia. Kinahmin länsilounaisosassa on Kinahmin kaivos. Pienempiä hylättyjä kaivoksia löytyy keskeltä länsirinnettä ja pohjoisosista. Länsirinteellä on Sibelco Nordic Oy (entinen Nilsiän Kvartsi Oy) kaivos ja välittömästi Kinahmintien länsipuolella rikastamo sekä kuivatus-, jatkojalostus- ja pakkaustoiminnot. Kinahmin päällä on kyläyhdistyksen tupa, kaivo, laavu korkeimmalla kohtaa ja kota pohjoisosissa ja sen takana vanhempi laavu. Kinahmin pohjoispää päätyy Pajujärventiehen ja sen itäpuolella sijaitsee Louhosareena. Kinahmin eteläpäässä on antennimasto, kantatie 75 (Kuopiontie) ja Halunan kylä. Kinahmille avattiin 26.9.1999 noin 12 km pitkä vaellusreitti opasviittoineen, Kinahmi-Konttimäki kylätoimikunnan ansiosta. Talvisin länsirinteillä on harrastettu lautailua alas länsirinnettä ja päällä on kulkenut tai kulkee edelleen aikaisemmin moottorikelkkareitti. Nykyään sähköpaimenella varustettuja sonniaitoja on kuusi-seitsemän esteenä jos kulkee reitin etelä- pohjoissuunnassa, kaikissa ei ole porttia vaan aidan joutuu alittamaan tai ylittämään muuten. Kinahmin selänteen Pohjoispäähän kaavailtiin laskettelurinteitä 1987, rinteetkin kaadettiin puista auki, mutta siitä luovuttiin. Tahko MTB, Suomen suurin maastopyöräilykilpailu, kulkee osan eteläisimmästä reitistään Kinahmin pohjoisessa osassa. Kinahmin länsirinteeltä on Pekka Halonen maalannut taulunsa Talvimaisema Kinahmista. ==Lähteet== ==Aiheesta muualla== * Luokka:Kuopion mäet Luokka:Nilsiä
S/S Navigator (1905)

S/S Navigator oli suomalainen rahtihöyrylaiva, jonka omisti Suomen Höyrylaiva Osakeyhtiö. Laiva oli 1920- ja 1930-luvuilla Suomen ja Etelä-Amerikan välisessä liikenteessä. Navigator upposi heinäkuun alussa 1935 Espanjan luoteisrannikon edustalla törmättyään yhteen englantilaisen Mervyn-laivan kanssa.Navigator, Äänimeri-sivusto Navigator oli rakennettu 1905 Thornaby, Richardson, Duck & Co Ltdin telakalla South Stocktonissa liverpoolilaiselle Kyle Transport Co Ltd -varustamolle alun perin nimellä S/S Kirkoswald. Laivan vetoisuus oli 5 500 kuollutpainotonnia, pituus 100,30 metriä, leveys 14,34 metriä ja syväys 7,14 metriä. Koneteho oli 1 850 hevosvoimaa. Vuonna 1912 laivan omistajaksi tuli santoslainen varustamo Cia Paulista de Madeiras ja laivan nimeksi vaihtui S/S Conde Asdrubal. Seuraavana vuonna laivan osti lontoolainen Knowles & Foster, joka myi sitten laivan 1913 helsinkiläiselle Aktiebolaget Navigator -varustamolle 25 000 punnan hinnalla. Laivan nimeksi muutettiin S/S Navigator ja se oli ostohetkellä Suomen kauppalaivaston suurin alus. Ensimmäisen maailmansodan puhjettua 1914 laiva jäi Viipuriin. Vuonna 1915 sen omistajaksi vaihtui helsinkiläinen Ab Finland–Amerika Linjen Oy -varustamo.Poistuneet pörssiyhtiöt : Aktiebolaget Navigator, Pörssitieto G. Kock Suomen sisällissodan loppuvaiheessa huhtikuussa 1918 Viipurista paenneet punaiset veivät laivan Pietariin, jossa se sai nimekseen S/S Karl Liebknecht. Tarton rauhansopimuksen solmimisen jälkeen laiva palautettiin syyskuussa 1922 alkuperäiselle omistajavarustamolle, jonka osake-enemmistön Suomen Höyrylaiva Osakeyhtiö oli hankkinut. Navigator korjattiin Hietalahden telakalla ja se asetettiin sitten Suomen Etelä-Amerikan linjan liikenteeseen. Navigator törmäsi 7. heinäkuuta 1935 englantilaiseen Mervyn-laivaan Espanjan luoteisrannikon edustalla ollessaan viljalastissa matkalla Argentiinan Rosariosta Tanskan Ålborgiin. Laiva upposi kun sitä oltiin hinaamassa pois törmäyspaikalta. Laivan seuraajaksi Suomen Etelä-Amerikan Linjalla hankittiin marraskuussa 1935 vuonna 1921 rakennettu 8 408 kuollutpainotonnin S/S Towerdale, entinen S/S Bompata. Se sai uudeksi nimekseen S/S Navigator ja se oli Suomen ja Etelä-Amerikan välisessä liikenteessä vuoteen 1956 saakka. Tämä laiva romutettiin 1959 Osakassa Japanissa.Navigator(2), Äänimeri-sivusto == Lähteet == Luokka:Höyrylaivat Luokka:Vuoden 1935 onnettomuudet Luokka:Laivaonnettomuudet Luokka:Atlantin hylyt Luokka:Effoa
Louis-Sébastien Mercier

Louis-Sébastien Mercier (1740–1814) oli ranskalainen kirjailija. Hän joutui Pariisin paheita kuvaavasta teoksestaan Tableau de Paris (1781–1789) maanpakoon, josta hän palasi vasta Ranskan suuren vallankumouksen alkaessa. Mercierin science fiction -romaani L'An deux mille quatre cent quarante on sijoitettu vuoteen 2440. Teoksesta tuli hyvin suosittu ja siitä otettiin 25 painosta. Robert Darnton, The Forbidden Best-sellers of Pre-revolutionary France. Norton 1996, sivut 118–120. ISBN 0393314421 Teos Google Booksissa. Teos on yhteiskuntakritiikkiä oman aikansa Pariisista, jota romaanihenkilöt kuvaavat epäoikeudenmukaiseksi. Keskustelun jälkeen päähenkilö nukahtaa ja löytää itsensä tulevaisuuden Pariisista, jossa monet asiat ovat korjautuneet. Mercier vastusti ranskalaisen teatterin klassismia ja moitti näytelmäkirjailijoita Jean Racinea ja Pierre Corneillea sillä perusteella, että he olivat ammentaneet näytelmiensä aiheet työhuoneestaan eivätkä “elämän avoimesta kirjasta”. Omia käsityksiään draamasta hän esitti tutkielmassa Essai sur l’art dramatique (1773). Mercier itse ei kuitenkaan menestynyt näytelmäkirjailijana eikä hänen näytelmistään tullut suosittuja. Hänen näytelmiään ovat esimerkiksi Eugénie (1767), Les deux amis (1770), Le faux ami (1772), Le juge (1774), Le déserteur, L’indigent (1782). Ranskan suuren vallankumouksen aikana Mercier toimi kansalliskonventin ja kansalliskokouksen jäsenenä. Hän edusti maltillista suuntaa. Kansalliskonventin äänestyksessä hän vastusti Ludvig XVI:n kuolemantuomiota ja joutui sen vuoksi vankeuteen Robespierren terrorin aikana. Vapautumisensa jälkeen hänet valittiin viidensadan neuvostoon. Hän sai historian professorin viran, ja hänet valittiin Ranskan akatemian jäseneksi.Mercier, Louis Sébastien, Tietosanakirja osa 6, palsta 296, Tietosanakirja Osakeyhtiö 1913. == Lähteet == ==Kirjallisuutta== * Jari Koponen, Ensimmäinen aikamatkaaja: Louis-Sébastien Mercier (1740-1815) teoksessa: Jari Koponen, Mielikuvituksen mestarit : (13 unohdettua fantastia), Jyväskylä: Atena 2000 ISBN 951-796-219-3 * Riikka Forsström, Louis-Sebastian Mercier'n kaksi Pariisia: kaupunkitilan ideaalimallit Ranskan suuren vallankumouksen aattona. Teoksessa: Tilan kokemisen kulttuurihistoriaa, toim. Riitta Laitinen. Turku: k&h;, Turun yliopisto, kulttuurihistoria 2004 ISBN 978-951-29-2577-3 * Riikka Forsström, Visioita mahdollisista maailmoista : aika ja utopia L. S. Mercierin 1760-80 -lukujen tuotannossa. Lisensiaatintyö: Turun yliopisto, 1995 ==Aiheesta muualla== Luokka:Ranskalaiset kirjailijat Luokka:Ranskan akatemian jäsenet Luokka:Vuonna 1740 syntyneet Luokka:Vuonna 1814 kuolleet
John Mungo-Park

John Colin Mungo-Park, s. John Colin Park (25. maaliskuuta 1918 – 27. kesäkuuta 1941) oli brittiläinen taistelulentäjä ja hävittäjä-ässä. Hän taisteli Natsi-Saksaa vastaan Toisessa maailmansodassa ja osallistui Dunkirkin taisteluun sekä Taisteluun Britanniasta. Lentuepäällikkö (Squadron Leader, tri A. Pricen teoksessa kapteeni) Mungo-Park toimi Britannian Kuninkaallisten ilmavoimien palveluksessa, vuodesta 1937 lukien. Hän saavutti Distinguished Flying Crossin, (lyh. DFC) ansiosoljella.https://www.tracesofwar.com/persons/41691/Mungo-Park-John- Colin.htm Viitattu 30.7.2020. Natsi-Saksan hävittäjäkoneiden ohella, Mungo- Park pudotti Natsi-Saksan pommikoneita: kuten Heinkel He 111, Junkers Ju 88 ja Junkers Ju 87.http://www.bbm.org.uk/airmen/Mungo-Park.htm Viitattu 30.7.2020. Mungo-Park lensi ilmeisesti myös Fairey Swordfishillä, Britannian laivaston torpedopommittajalla. Pääasiallisesti Mungo-Parkin käyttämä sotilaskone oli kuitenkin Supermarine Spitfire. Hän kaatui lentäessään 74. hävittäjälaivueessa, Belgian yläpuolella, jolloin lensi Vb -alatyypillä.http://74sqdn.tk/in-memoriam-farewell-to-old-tigers/mungo-park/ Viitattu 30.7.2020. Silloin hänen esimiehenään ja laivueen päällikkönä toimi Adolph Malan.http://aircrewremembered.com/mungo-park-john.html Viitattu 30.7.2020. John Mungo-Parkin lopullinen voittosaalis oli: 11 tuhottua, 2 jaettua, ja 5 mahdollista pudotusta sekä 4 vaurioitettua viholliskonetta.Price, A., 2002: s.26 ==Lähteet== *Price, Alfred: Spitfire Mk I/II -ässät 1939–41, Koala-Kustannus, 2002. Alkuteos englanniksi 1996. ISBN 952-5186-35-0. ===Viitteet=== ==Aiheesta muualla== *https://peoplepill.com/people/john-mungo-park/ Luokka:Brittiläiset lentäjät Luokka:Vuonna 1918 syntyneet Luokka:Vuonna 1941 kuolleet
Walter Karsten

Walter Johan Karsten (9. huhtikuuta 1868 Kuopio – 5. tammikuuta 1953 Helsinki) oli apteekkari, sai kollegiasessorin arvonimen vuonna 1920, kun se itsenäisessä Suomessa ensimmäisen kerran myönnettiin. ==Henkilöhistoria== Walter Karstenin vanhemmat olivat alikapteeni Theodor Karsten ja Sofia Wilhelmina Winter ja puoliso vuodesta 1898 Anna Elvina Juslén (k. 1939). Karsten tuli ylioppilaaksi 1889 ja valmistui filosofian kandidaatiksi 1893, proviisorin tutkinnon hän suoritti 1895. Hän opiskeli myös Berliinin yliopistossa 1901–1902 ja teki opintomatkoja ulkomaille. Karsten toimi apteekkarina Tammisaaressa 1896–1898 ja Helsingissä vuodesta 1898. Hän tutki muun muassa farmasiaa ja apteekkilaitoksen historiaa Suomessa, julkaisten tutkimuksia ja alaa koskevia teoksia sekä suosituksia ja mietintöjä. Hänellä oli myös useita oman alansa asiantuntija- ja luottamustehtäviä.Ylioppilasmatrikkeli 1853–1899 (Viitattu 30.7.2020)Aikalaiskirja. Kuka kukin on 1934, s. 303. (Viitattu 30.7.2020)Asessori Walter Karsten kuollut. Helsingin Sanomat, 6.1.1953, s. 2. ==Julkaisuja== * Apoteksväsendets i Finland: historik och författningar, 1901 * Betänkande i den farmaceutiska förbildningsfrågan samt förslag till införande af en subalter personal vid apoteken i Finland, 1903 * Finlands apotekare II, 1909 * Komiteamietintö Keisarilliselle Majesteetille rohdoskauppaa koskevan, 24 päivänä tammikuuta 1888 annetun Armollisen asetuksen tarkastamista varten asetettu komitea, 1910, B. J. Bask, A. W. Forsberg, Walter Karsten, Arvid Krogerus, V. O. Sivén * Bidrag till Utredning af apoteksfrågan: 1, Tillkomsten af reglementet för apotekare af den 12 februari 1799 jämte afskrifter af samtliga i frågan tillkomna förslag, utlåtanden m.m, 1912 * Farmaceuternas pensionskassa i Finland 1865–1915, 1916 * Förslag till förordning om apoteken i Finland, 1916 (käsikirjoitus) * De farmaceutiska korporationernas förslag till förordning angående apoteken i Finland jämte betänkande och motivering, 1918 * Farmaceutiska föreningen i Finland trettio år: 1887–1917 : enligt uppdrag af Farmaceutiska föreningen, 1919 * Katalog öfver Farmaceutiska biblioteket, 1919 * Medica toiminut 10 vuotta 1914–1924, 1924 * Suomen farmasian historiaa: Farmaseuttinen yhdistys 1887–1927, 1927 * Förslag till utlåtande om ett av en statskommitté utarbetat förslag till ett enhetligt apoteksreglemente, om vars avgivande medicinalstyrelsen i skrivelse av den 15 februari 1933 hos Finska läkaresällskapet anhållit, 1933, Walter Karsten, Elis Lövegren, Elis Kuhlefelt * Farmacins historia i Finland, 1933 * Stads- och provincialapoteket i Åbo: apoteket vid salutorget 250 år (1689–1939): en skildring, 1939 ==Lähteet== Luokka: Suomalaiset apteekkarit Luokka: Suomalaiset tietokirjailijat Luokka:Vuonna 1868 syntyneet Luokka:Vuonna 1953 kuolleet
Painonnoston Suomen-mestaruuskilpailut 2020

Painonnoston Suomen-mestaruuskilpailut 2020 kilpailtiin 22.–23. helmikuuta 2020 Porissa Porin urheilutalolla. Järjestävänä seurana toimi Puntti-Karhut. ==Mitalistit== ===Miehet=== Sarja Kultaa Kultaa Hopeaa Hopeaa Pronssia Pronssia 61 kg Taneli Ollila 187 kg (85 kg + 102 kg) Samuli Pirkkiö 186 kg (86 kg + 100 kg) 67 kg Timi Niemelä 216 kg (96 kg + 120 kg) 73 kg Timo Heikuksela 241 kg (107 kg + 134 kg) Akseli Lintulaakso 237 kg (104 kg + 133 kg) Matias Mukkala 236 kg (106 kg + 130 kg) 81 kg Antti Peltokangas 276 kg (121 kg + 155 kg) Jonathan Räsänen 269 kg (118 kg + 151 kg) Klaus Eloranta 268 kg (119 kg + 149 kg) 89 kg Eero Retulainen 327 kg (140 kg + 187 kg SE ja PE) Jere Johansson 279 kg (124 kg + 155 kg) Pasi Liikka 274 kg (117 kg + 157 kg) 96 kg Tommi Suomalainen 281 kg (125 kg + 156 kg) Ott Eerik Pärtel 273 kg (120 kg + 153 kg) 102 kg Kimmo Ulvas 287 kg (121 kg + 166 kg) Aapo Ylä-Autio 286 kg (122 kg + 164 kg) Rebin-Kardo Rezazadeh 283 kg (122 kg + 161 kg) 109 kg Lauri Tuovinen 295 kg (130 kg + 165 kg) Kimmo Lummi 270 kg (120 kg + 150 kg) yli 109 kg Teemu Roininen 341 kg (151 kg + 190 kg) Petri Lindfors 323 kg (146 kg + 177 kg) Hanno Keskitalo 285 kg (125 kg + 160 kg) ===Naiset=== Sarja Kultaa Kultaa Hopeaa Hopeaa Pronssia Pronssia 45 kg Sonja Haapaniemi 130 kg SE (57 kg + 73 kg SE) 49 kg Suvi Sääskilahti 127 kg (57 kg + 70 kg) Tuulia Viljanen 123 kg (58 kg + 65 kg) Iita Kononen 119 kg (55 kg + 64 kg) 55 kg Anna-Maria Tokola 175 kg SE (76 kg SE + 99 kg SE) Anette Kirkanen 161 kg (71 kg + 90 kg) Hanna Kunelius 159 kg (70 kg + 89 kg) 59 kg Saara Leskinen 190 kg (83 kg + 107 kg) Laura Liukkonen 179 kg (76 kg + 103 kg) Ronja Leppiaho 166 kg (76 kg + 90 kg) 64 kg Marianne Saarhelo 208 kg (92 kg + 116 kg) Suvi Talasterä 175 kg (80 kg + 95 kg) Anna Ollikainen 173 kg (76 kg + 97 kg) 71 kg Jutta Selin 195 kg (87 kg + 108 kg) Nelli Nurmi 178 kg (78 kg + 100 kg) Stefanie Hagelstam 175 kg (79 kg + 96 kg) 76 kg Meri Ilmarinen 207 kg (90 kg + 117 kg) Aino Linnamaa 184 kg (85 kg + 99 kg) Hanna Kauhanen 174 kg (76 kg + 98 kg) 81 kg Suvi Helin 173 kg (77 kg + 96 kg) Terhi Lumme 159 kg (69 kg + 90 kg) Heli Pynnönen 153 kg (68 kg + 85 kg) 87 kg Nea Hukkinen 180 kg (79 kg + 101 kg) Heidi Rantakare 177 kg (73 kg + 104 kg) yli 87 kg == Lähteet == * === Viitteet === 2020 Luokka:Vuoden 2020 urheilu Luokka:Porin urheilutapahtumat
Remu Raitanen

Remu Emil Raitanen (s. 21. elokuuta 1997 Helsinki) on suomalainen koripalloilija. Pienenä laitahyökkääjänä tai isona laitahyökkääjänä pelaavaa Raitanen on pelannut urallaan Suomen divisioonissa ja Yhdysvaltain yliopistosarjassa. Hän on edustanut myös Suomen miesten maajoukkuetta ja maan nuorisomaajoukkueita. == Pelaajaura == === Seurajoukkueet === Torpan Poikien kasvatti Raitanen pelasi kasvattajaseurassaan B-poikien SM-sarjaa vuosina 2011–2013 ja A-poikien SM-sarjaa kaudella 2014–2015: jokaisella näistä kolmesta kaudesta ToPo saavutti ikäluokan SM-hopeaa. Raitanen pelasi myös HBA- Märskyssä miesten valtakunnallisia divisioonia: M1DB:tä kaudella 2014–2015 ja M1DA:ta kaudella 2015–2016.Remu Raitanen – Suomen Koripalloliitto Toukokuussa 2016 Raitanen teki suullisen sopimuksen Yhdysvaltain yliopistosarja NCAA:ssa pelanneen University of San Franciscon kanssa.https://www.basket.fi/basket/uutiset/remu-raitanen-ncaa-liigan- university-of-san-franciscoon/https://yle.fi/urheilu/3-9375216 Hän pelasi NCAA:ssa neljä kautta vuosina 2016–2020.https://www.sports- reference.com/cbb/players/remu-raitanen-1.html === Maajoukkue === Raitanen pelasi nuorisomaaotteluita alle 16-vuotiaiden, alle 18-vuotiaiden ja alle 20-vuotiaiden maaotteluissa. Hän kuului Suomen kokoopanoon alle 18-vuotiaiden EM-kilpailuissa vuonna 2015 ja alle 20-vuotiaiden koti-EM-kilpailuissa vuonna 2016. Miesten haastajamaajoukkueessa hän pelasi vuoden 2019 universiadeissa.Maajoukkuetilastot – Suomen Koripalloliitto Suomen miesten maajoukkueessa Raitanen debytoi maaotteluissa Viroa vastaan heinäkuussa 2020. Hän heitti ensimmäisessä miesten maaottelussaan 15 pistettä, mikä oli suurin debyyttiottelun pistelukema vuoden 2008 jälkeen.https://www.hs.fi/urheilu/art-2000006585760.html == Yksityiselämä == Raitasen isä Jari Raitanen voitti koripallossa neljä Suomen mestarutta ja pelasi 72 miesten maaottelua.https://www.hs.fi/urheilu/art-2000006584655.html == Lähteet == * Remu Raitanen Suomen Koripalloliitto * Maajoukkuetilastot Suomen Koripalloliitto * Remu Raitanen University of San Francisco Athletics === Viitteet === == Aiheesta muualla == * Remu Raitanen Basketball Player Profile eurobasket.com Luokka:Suomalaiset koripalloilijat Luokka:Vuonna 1997 syntyneet Luokka:Elävät henkilöt
Tissiflashmob

Tissiflashmob on Sandra Marinsin ja Säde Vallarénin järjestämä mielenilmaus, joka järjestettiin ensimmäisen kerran kesäkuussa 2019 Helsingin Hietaniemen uimarannalla. Järjestävät kritisoivat sitä, että edeltävänä vuonna nainen oli poistettu uimarannalta, koska oli ollut ilman yläosaa. Tapahtuma liittyy kansainväliseen Free the Nipple -liikkeeseen, jossa vaaditaan naisille oikeutta yläosattomuuteen julkisilla paikoilla. Tapahtuma on järjestettiin myös vuonna 2020, kahdeksassa eri kaupungissa sekä etänä. Tällä kertaa mielenilmauksen järjestäjänä toimii feministinen aktivistiryhmä Cult Cunth. == Lähteet == Luokka:Mielenosoitukset ja levottomuudet Suomessa Luokka:Alastomuus Luokka:Feminismi Suomessa
Anatoli Fedjukin

Anatoli Viktorovitš Fedjukin (, 26. tammikuuta 1952 Voronež, Venäjän SFNT – 29. heinäkuuta 2020) oli Neuvostoliittoa edustanut käsipalloilija, olympiavoittaja ja maailmanmestari. Fedjukin voitti Neuvostoliiton maajoukkueessa olympiakultaa Montréalissa 1976, olympiahopeaa Moskovassa 1980 ja maailmanmestaruuden vuonna 1982. Hän kuoli 68-vuotiaana 29. heinäkuuta 2020.https://rsport.ria.ru/20200729/1575135170.htmlOlympedia == Lähteet == * === Viitteet === == Aiheesta muualla == * Luokka:Neuvostoliittolaiset käsipalloilijat Luokka:Neuvostoliittolaiset olympiavoittajat Luokka:Vuonna 1952 syntyneet Luokka:Vuonna 2020 kuolleet
Sukevan tsasouna

Sukevan tsasouna, eli Apostolien Pietarin ja Paavalin tsasouna on Sonkajärven pohjoisosassa, Sukevan taajamassa sijaitseva ortodoksinen rukoushuone. Puisen tsasounan suunnitteli arkkitehti Ilmari Ahonen ja sen vihki 18. syyskuuta 1960 arkkipiispa Paavali. Ikonostaasin on maalannut Martha Neiglick-Platonoff. Vuosien 1939-1944 sotien seurauksena 70 prosenttia Suomen ortodokseista joutui jättämään aiemman kotipaikkansa Suomessa. Heille rakennettiin 13 kirkkoa ja 41 tai 42 rukoushuonetta vuosina 1950-1961. Ilmari Ahonen oli tunnetuimpia tämän jälleenrakennuskauden ortodoksisten rukoushuoneiden suunnittelijoita. Sukevan tsasouna on alkuperäisessä, jälleenrakennuskauden jälkeisessä asussaan. Sen vieressä sijaitsee ortodoksinen hautausmaa. Nykyään toimii ortodoksisen kirkon Kuopion ja Karjalan hiippakunnan, Iisalmen ortodoksisen seurakunnan Sonkajärven alueen pyhäkkönä. Tsasounan temppelijuhlaa eli praasniekkaa vietetään 28.kesäkuuta. Tsasounan pihalla on muistokivi Karjalaan jääneille vainajille. == Lähteet == Luokka:Sonkajärven rakennukset ja rakennelmat Luokka:Suomen ortodoksiset kirkkorakennukset Luokka:Kuopion ja Karjalan hiippakunta Luokka:Suomen puukirkot Luokka:Rukoushuoneet Luokka:Pohjois-Savon kirkkorakennukset
Lara (nimi)

Lara on naisen etunimi. Se on lyhentymä Laura-nimen venäläisistä vastineista Lavra ja Larissa. Digi- ja väestötietoviraston mukaan Lara on joulukuuhun 2024 mennessä ollut Suomessa virallisena etunimenä noin 1 010–1 020 naisella. Heistä suurin osa on syntynyt 2000- tai 2010-luvulla. Nimeä ei ole otettu almanakkaan, mutta Helsingin yliopiston almanakkatoimiston virallisessa kissojen nimipäiväkalenterissa Laran nimipäivä on 18. tammikuuta. == Tunnettuja Laroja == * Lara Adrian (s. 1966), yhdysvaltalainen kirjailija * Lara Arruabarrena (s. 1992), espanjalainen tennispelaaja * Lara Flynn Boyle (s. 1970), yhdysvaltalainen näyttelijä * Lara Calleja (s. 1988), maltalainen kirjailija * Lara Colturi (s. 2006), albanialainen alppihiihtäjä * Lara Cox (s. 1978), australialainen näyttelijä * Lara Crokaert, aik. Lara Fabian (s. 1970), belgialais-italialainen laulaja * Lara Della Mea (s. 1999), italialainen alppihiihtäjä * Lara Dickenmann (s. 1985), sveitsiläinen jalkapalloilija * Lara Dutta (s. 1978), intialainen näyttelijä, malli ja Miss Universum -kilpailun voittaja * Lara Gilchrist (s. 1982), kanadalainen näyttelijä * Lara Gut-Behrami (s. 1991), sveitsiläinen alppihiihtäjä ja olympiamitalisti * Lara Magoni (s. 1969), italialainen alppihiihtäjä * Lara Malsiner (s. 2000), italialainen mäkihyppääjä * Lara Jean Marshall (s. 1988), englantilaissyntyinen australialainen näyttelijä * Lara Marti (s. 1999), sveitsiläinen jalkapalloilija * Lara Melda (s. 1993), turkkilainen pianisti * Lara Molinari (s. 1970), italialainen sarjakuvapiirtäjä * Lara Moon, brittiläinen televisio- ja elokuvakäsikirjoittaja * Lara Peyrot (s. 1975), italialainen maastohiihtäjä * Lara Pulver (s. 1980), englantilainen näyttelijä * Lara van Ruijven (1992–2020), alankomaalainen kaukalopikaluistelija ja olympiamitalisti * Lara Saulo (s. 1972), suomalainen yritysjohtaja * Lara St. John (s. 1971), kanadalainen viulisti * Lara Stalder (s. 1994), sveitsiläinen jääkiekkoilija ja olympiamitalisti * Lara Stock (s. 1992), kroatialais- saksalainen shakinpelaaja * Lara Wolters (s. 1986), alankomaalainen poliitikko * Lara Worthington (s. 1987), australialainen malli ja mediapersoona == Kuvitteellisia Laroja == * Larissa ”Lara” Fjodorovna Antipova, hahmo Tohtori Živago -romaanissa ja siihen pohjautuvassa elokuvassa * Lara Croft, päähenkilö Tomb Raider -videopeleissä ja -elokuvissa * Lara Jean, Jenny Janin samannimisen nuortenkirjasarjan päähenkilö * Lara Lor-Van, Jor-Elin vaimo ja Teräsmiehen äiti DC Comicsin sarjakuvissa == Lähteet == == Aiheesta muualla == * Etunimien taivutus: Lara (Kotimaisten kielten keskuksen verkkojulkaisu) Luokka:Etunimet
Taipalsaaren kirjasto

Taipalsaaren kirjasto on Taipalsaarella toimiva kunnankirjasto. Se palvelee erityisesti kunnan väestörikkaimmassa taajamassa Saimaanharjussa sijaitsevan kirjastorakennuksen ja verkkokirjaston välityksellä. Taipalsaaren kirjasto on osa Etelä-Karjalan seudullista Heili-kirjastokimppaa, jota kautta kirjaston asiakkaiden käytössä on huomattavasti yhden kunnan tarjontaa suurempi aineistovalikoima. Taipalsaaren nykyinen kirjastotalo on vuodelta 2009. Kirjaston läheisyydestä löytyy esimerkiksi päiväkoti ja Saimaanharjun koulu. == Lähteet == Luokka:Suomen kunnan- ja kaupunginkirjastot Luokka:Taipalsaaren rakennukset ja rakennelmat Luokka:Heili-kirjastot
Joseph Dente

Joseph Gottlieb Dente (23. tammikuuta 1838 Tukholma – 24. toukokuuta 1905) oli ruotsalainen viulisti, säveltäjä ja kapellimestari.Joseph Dente Swedish Musical Heritage Dente sai varhaisimman musiikkikasvatuksen isältään ja suoritti sitten opintoja Tukholmassa sekä Brysselissä. Hänen opettajiaan olivat Hubert Léonard, Otto Daniel Winge, Johan Lindegren ja Franz Berwald. Dente pääsi jo 15-vuotiaana hoviorkesterin viulistiksi ja sai konserttimestarin paikan vuonna 1868. Hän toimi kuninkaallisen oopperan toisena kapellimestarina vuodesta 1872 ja pääkapellimestarina vuosina 1879–1885. Hän oli vuodesta 1870 Ruotsin kuninkaallisen musiikkiakatemian jäsen. Vuosina 1882–1903 Dente opetti kontrapunktia, sävellystä ja orkestrointia Kuninkaallisessa musiikkikonservatoriossa. Hänen oppilaidensa joukossa olivat Helena Munktell, Lennart Lundberg, Ernst Ellberg, Wilhelm Peterson-Berger, Wilhelm Stenhammar, Gustaf Hägg, Otto Olsson, Ivar Widéen. Dente esiintyi konserttisolistina Skandinaviassa, Saksassa ja Ranskassa. Hän saavutti säveltäjänä suurimmat menestyksensä operetilla I Marocko (1866) ja neliosaisella sinfonialla d-mollissa (1887). Muihin teoksiin kuuluu kymmenen laulun kokoelma, jonka Dente sävelsi ystävälleen Pelle Janzonille. Laulujen sanat olivat kirjoittaneet Per Atterbom, Esaias Tegnér, Johan Olof Wallin, Johan Ludvig Runeberg ja Anna Maria Lenngren. Dente pysyi naimattomana. Hän kärsi astmasta, joka saattoi joskus haitata hänen työtään kapellimestarina. == Lähteet == Luokka:Ruotsalaiset säveltäjät Luokka:Ruotsalaiset viulistit Luokka:Ruotsalaiset kapellimestarit Luokka:Vuonna 1838 syntyneet Luokka:Vuonna 1905 kuolleet
Viljelykarkulainen

Viljelykarkulainen on yleisnimitys viljellylle kasvilajille, joka on levinnyt kasvatus- tai istutuspaikaltaan muualle, uudelle kasvupaikalle. Tilanteesta riippuen viljelykarkulaisella voidaan tarkoittaa joko uusille kasvupaikoille siirtyneitä kasviyksilöitä tai kasvilajia, jonka yksilöitä on villiytynyt uusille kasvupaikoille. Viljelykarkulaisista voidaan käyttää myös termejä puutarhakarkulainen tai koristekasvikarkulainen tarkasteltavan lajin taustasta riippuen. Viljelykarkulainen on luonnossa usein vieraslaji, yleensä uustulokas, mutta myös luonnossa alkuperäisinä esiintyvät lajit voivat esiintyä viljelykarkulaisina. Tällaisia ovat esimerkiksi vuorijalava (Ulmus glabra) ja metsävaahtera (Acer platanoides), joita kumpaakin esiintyy Suomen luonnossa sekä alkuperäisenä että viljelykarkulaisena. Osasta viljelykarkulaisia saattaa kehittyä haitallisia vieraslajeja, kuten kaukasianjättiputki (Heracleum mantegazzianum) ja jättipalsami (Impatiens glandulifera), jotka kumpikin ovat Suomessa alun perin viljelykarkulaisia. Viljelykarkulaiset voidaan jaotella vakiintuneisiin ja satunnaisiin viljelykarkulaisiin. Vakiintuneet viljelykarkulaiset pystyvät lisääntymään uusilla kasvupaikoillaan sekä potentiaalisesti myös levittäytymään eteenpäin uusille kasvupaikoille, kun taas satunnaiset viljelykarkulaiset eivät pysty luomaan lisääntyvää populaatiota uudelle kasvupaikalleen. Viljelykarkulaiset eroavat viljelyjäänteistä siten, että viljelykarkulaiset ovat levinneet kasvatuspaikoiltaan uusille kasvupaikoille, kun taas viljelyjäänteet ovat jääneet kasvamaan ainakin suurin piirtein alkuperäiselle kasvatuspaikalleen aktiivisen kasvatus- ja hoitotoiminnan loppumisen jälkeen. Tarkka rajanveto viljelykarkulaisen ja viljelyjäänteen välille voi kuitenkin joskus olla hankalaa. == Katso myös == * agriofyytti * apofyytti == Lähteet == Luokka:Kasvimaantiede Luokka:Kasviekologia Luokka:Kasvitalous Luokka:Vieraslajit
KBS News 9

KBS News 9 on televisioyhtiö KBS:n esittämä eteläkorealainen uutisohjelma. == Aiheesta muualla == * Viralliset kotisivut Luokka:Eteläkorealaiset uutisohjelmat Luokka:KBS:n televisio-ohjelmat
MBC Newsdesk

MBC Newsdesk on televisioyhtiö MBC:n esittämä eteläkorealainen uutisohjelma. == Aiheesta muualla == * Viralliset kotisivut Luokka:Eteläkorealaiset uutisohjelmat Luokka:MBC:n televisio-ohjelmat